اخواني الاعزاء
هذا الموقع مهتم بمتابعه قضايا طالبي اللجوء لدى منظمه الاي او ام وتقديم التسهيلات الممكنه الهمhttp://netroots.thelistproject.org/
وهذا الكلام من تجربتي الشخصيه
وراح اقصها الكم بالتفصيل
قدمت على اي او ام بغداد بشهر 1 2009 وسمعت من صديقه الي وصلت لامريكا سنه 2008 بس عن طريق عمان انو هذا الموقع يسرع طلب اللجوء الى امريكا
سجلت بالموقع ويوجد بيه نبذه مختصره باللغه العربيه تكول
اذا انت عراقي وترغب باعاده توطينك في الولايات المتحده يرجى الكتابه على العنوان التاليrefugees@thelistproject.org
ماطول عليكم بعد اسبوعين من تقديمي على الاي او ام دزيت ايميل لهذا الموقع وصلني منه اوتو ريبلاي طلب مني بعض المستمسكات اللي هيه نفسها اللي طالبتها الاي او ام مع كتابه سبب تقديمك للجوء يعني تكتبلهم قصه انو انت ليش تريد تهاجر وليش حياتك بخطر.
واذا المعلومات ناقصه بالايميل يرجعون يطالبوك بالنواقص والحلو بالموقع مايتاخرون بالرد بسرعه يجاوبوك
بعد شهرين من تقيدمي بالضبط اي بالشهر الثالث وصلني ايميل منهم يسالوني وين صارت قضيتي ويه الاي او ام وبما انو اني بعدني جديده بالتقديم فجاوبت لحد الان مواصلني اي شي
بعد نص ساعه من جوابي وصلني ايميل من الاي او ام دازيلي بيه الكيس نمبر
بعد فتره وصلني ايميلين من مكتبين محاماه تابعين لنفس الموقع طالبين من عندي اوكل محاميين حتى يتابعون قضيتي لدى الاي او ام . والمكتبين واحد ما اله علاقه بالثاني ورافقين باللايميل عقد وكاله بين الطرفين المكتب الطرف الثاني واني الطرف الاول وموجوده بالعقود الشروط وكلها بصالحي يعني ماكو اي شي يخوف والاجور شبه رمزيه اذا حبيت ادفع فلوس الاستنساخ وهاي الاشياء البسيطه والباقي كله على حساب الموقع.بعد توقيع العقود تجيك ايميلات ثانيه بيها بالقليل عشرين سؤال عام وخاص عن اسمك وافراد العائله واذا كنت بحذب البعث ومن هاي الاسئله واذا مدمن مخدرات او محكوم وغيرها هوايه
طيعا هاي تاخذ وقت يله تجاوب عليها لان بيها اسئله يحتاج الها تفكير وتواريخ.
وره ماتكمل يبدي شغل المحامي ويه الاي او ام
يدز الهم ايميل يكوللهم شنو صار من قضيه موكلي وشنو سبب التاخير وشوكت راح يسوي المقابله وانت راح تكون سي سي بالايميلات كلها
قبل نهايه السنه وصلني ايميل من الاي اوام محدديلي بيه المقابله الاولي وره يومين حددوا المقابله الثانيه والاخيره مال المحلفين واني بعدني ممقابله اول مقابله
شفت الموضوع غريب شويه
راسلتهم كالولي ماكو اي غلط بالموضوع
وفعلا رحت سويت المقابله الثانيه لكيت نفس الاشخاص اللي بالمقابله اللاولي موجودين بالثانيه وعرفت مناحد الحضور ان هو هم يتعامل ويه هذا الموقع
بالمناسبه قبل كل مقابله يتصل بيك المحامي ويدربك على الاسئله والاجوبه اللي راح تنسال عليها وراح يحاول يستفزك بالاسئله ويلعب باعصابك حتى تكون مسيطر بالمقابه ومتوقع كلشي
وفعلا اكو هوايه ثغرات باجوبتي ساعدني اتلافاها بمقابله المحلفين
اخواني واخواتي الاعزاء اللي خلاني اكتب هذا الموضوع لان من رحت للفحص الطبي كانوا كل اللي جايين للفحص مسوين اول مقابله قبلي بشهر وبعدهم لهسه ينتظرون واني مقابله اولى واخيره وفحص طبي وبانتظار الموافقه الامنيه
فاكيد سبب هاي السرعه بالمعامله هذا الموقع
حبيت اقدمه الكم
وانشاء الله الله يوفق الجميع
وعذرا اذا اكو اخطاء املائيه لان الانترنت كلش تعبان والموضوع طويل ومايرضى يخلص